ທ່ານ ສຈ ປອ ກິແກ້ວ ໄຂຄໍາພິທູນ ຄະນະເລຂາທິການສູນກາງພັກ ເລຂາຄະນະພັກ ຫົວໜ້າຄະນະໂຄ ສະນາອົບຮົມສູນກາງພັກ ຕ້ອນຮັບການເຂົ້າຢ້ຽມຂໍ່ານັບຂອງ ຄະນະບໍລິຫານງານສູນກາງຊາວໜຸ່ມກອມມູນິດກູບາ.
ໃນວັນທີ 24 ພຶດສະພາ 2018 ຜ່ານມາ. ທີ່ຫ້ອງຮັບແຂກ ຊັ້ນ 5 ຂອງ ຄະນະໂຄສະນາອົບຮົມສູນ ກາງພັກ (ຫຼັກ6) ທ່ານ
ສຈ ປອ ກິແກ້ວ ໄຂຄໍາພິທູນຄະນະເລຂາທິການສູນກາງພັກ ເລຂາຄະນະພັກ ຫົວໜ້າຄະນະໂຄສະນາອົບຮົມສູນກາງພັກໄດ້ໃຫ້ກຽດຕ້ອນຮັບຄະນະບໍລິຫານງານສູນກາງຊາວໜຸ່ມກອມມູນິດກູບາ ເຊິ່ງນໍາພາໂດຍ ທ່ານ ນ. ສູເຊລີ ມຣໍຟາ ກົງຊາເຣັສກໍາມະການສູນກາງພັກ ສະມາ ຊິກສະພາ ເລຂາໜຶ່ງ ຄະນະບໍລິຫານງານສູນ ກາງຊາວໜຸ່ມກອມມູນິດກູບາ ພ້ອມດ້ວຍຄະນະ. ເນື່ອງໃນໂອ ກາດເດີນທາງມາເຄື່ອນໄຫວຢ້ຽມຢາມ ສປປ ລາວ. ເຂົ້້າຮ່ວມມີ: ທ່ານ ອາລຸນໄຊ ສູນນະລາດ ກໍາມະການສໍາຮອງສູນກາງພັກ ສະມາຊິກສະພາແຫ່ງຊາດ ເລຂາຄະນະບໍລິຫານງານສູນກາງ ຊປລ ພ້ອມດ້ວຍຄະນະ, ຫົວໜ້າຫ້ອງການ ແລະ ເລຂາ ຄະນະບໍລິຫານງານຊາວໜຸ່ມ ຄອສພ ພ້ອມດ້ວຍຄະນະ.
ໃນໂອກາດທີ່ມີຄວາມໝາຍ ຄວາມສໍາຄັນດັ່ງກ່າວ ທ່ານ ສຈ ປອ ກິແກ້ວ ໄຂຄໍາພິທູນ ໄດ້ສະແດງຄວາມຍິນດີຕ້ອນຮັບຢ່າງອົບອຸ່ນຕໍ່ການມາຢ້ຽມຢາມ ສປປ ລາວ ຂອງຄະນະບໍລິຫານງານສູນກາງຊາວໜຸ່ມກອມມູນິດກູບາ ໃນຄັ້ງນີ້ ເພື່ອເປັນການສືບຕໍ່ເສີມຂະຫຍາຍມູນເຊື້ອຄວາມສາມັກຄີ ຂອງສອງພັກ ສອງລັດ ເວົ້າລວມ, ເວົ້າສະເພາະ ການພົວພັນຮ່ວມມື ຂອງສອງອົງການຈັດຕັ້ງຊາວໜຸ່ມໃຫ້ມີຄວາມແໜ້ນແຟ້ນຍິ່ງໆຂຶ້ນ. ພ້ອມນັ້ນ ທ່ານ ສຈ ປອ ກິແກ້ວ ໄຂຄໍາພິທູນ ຍັງໄດ້ກ່າວເຖິງສະພາບ ການເຄື່ອນໄຫວໃນການຈັດຕັ້ງປະຕິບັດໜ້າທີ່ວຽກງານທາງດ້ານການເມືອງ, ການປັບປຸງການຈັດຕັ້ງນໍາພາສືບຕໍ່ຈັດຕັ້ງຜັນຂະຫຍາຍປະຕິບັດບັນດາມະຕິຄໍາສັ່ງຂອງກົມການເມືອງສູນກາງພັກ, ບັ້ນດໍາເນີນຊີວິດການເມືອງ ປັບປຸງປົວແປງພັກ ໃຫ້ມີຄວາມໜັກແໜ້ນ ເຂັ້ມແຂງ ປອດໃສ ແລະ ການພັດ ທະນາໃນທຸກໆດ້ານ ຂອງ ສປປ ລາວ ໃຫ້ຝ່າຍຄະນະບໍລິຫານງານສູນກາງຊາວໜຸ່ມກອມມູນິດກູບາ ຊາບ, ທ່ານ ຍັງກ່າວຕື່ມວ່າສາຍພົວພັນ ແລະ ການຮ່ວມມືຂອງສອງພັກສອງລັດ ສປປ ລາວ- ສ ກູບາ ແມ່ນເປັນຂີດໝາຍປະຫວັດສາດ ແລະ ບາດລ້ຽວທີ່ສໍາຄັນ ທີ່ສອງພັກ ສອງລັດເຮົາຈະຕ້ອງໄດ້ສືບຕໍ່ເສີມຂະຫຍາຍ, ຮັດແໜ້ນມູນເຊື້ອຄວາມສາມັກຄີ ແລະ ການພົວພັນຮ່ວມມືແລກປ່ຽນບົດຮຽນເຊິ່ງກັນ ແລະ ກັນ ໃຫ້ມີຄວາມແໜ້ນແຟ້ນຂຶ້ນຢ່າງບໍ່ຢຸດຢັ້ງ.
ແຈ້ງໄຟໄໝ້ : 1190
ຕຳຫຼວດ : 1191
ລົດໂຮງໝໍ : 1195
ໄຟຟ້າ : 1199
ນ້ຳປະປາ : 1169
ໜ່ວຍກູ້ໄພ : 1624
ມີ 54 ຂາສັນຈອນ ແລະ ບໍ່ມີສະມາຊິກອອນໄລນ໌ ອອນໄລນ໌